ระเบียบการประปานครหลวง ฉบับที่ 63 ว่าด้วย การประเมินผลผู้รับจ้างงานก่อสร้างวางท่อประปาของการประปานครหลวง (พ.ศ. 2544)
ระเบียบการประปานครหลวง
ระเบียบการประปานครหลวง
ฉบับที่
๖๓
ว่าด้วย
การประเมินผลผู้รับจ้างงานก่อสร้างวางท่อประปา
ของการประปานครหลวง
(พ.ศ.
๒๕๔๔)
---------------
 โดยที่เป็นการสมควรให้มีการตรวจสอบการปฏิบัติงานของผู้รับจ้างงานก่อสร้าง
วางท่อประปาอย่างเป็นระบบ
เนื่องจากลักษณะงานมีผลกระทบต่อประชาชน ประกอบกับมีผู้อยู่ใน
รายชื่อทะเบียนผู้รับจ้างจำนวนมาก อาศัยอำนาจตามความในมาตรา
๓๓ (๒) แห่งพระราชบัญญัติ
การประปานครหลวง พ.ศ. ๒๕๑๐ จึงวางระเบียบไว้ ดังต่อไปนี้

 ข้อ
๑ ระเบียบนี้เรียกว่า
"ระเบียบการประปานครหลวง ฉบับที่ ๖๓ ว่าด้วยการ
ประเมินผลผู้รับจ้างงานก่อสร้างวางท่อประปาของการประปานครหลวง
(พ.ศ. ๒๕๔๔)"

 ข้อ
๒ ระเบียบนี้ให้ใช้บังคับตั้งแต่วันที่
๑ ตุลาคม พ.ศ. ๒๕๔๔ เป็นต้นไป

 ข้อ
๓ ให้รองผู้ว่าการ (วิศวกรรม)
รักษาการตามระเบียบนี้ และให้มีอำนาจ
กำหนดหลักเกณฑ์และวิธีปฏิบัติ เพื่อดำเนินการตามระเบียบนี้

 ข้อ
๔ ในระเบียบนี้
 "การประเมินผล"
หมายความว่า การกะประมาณค่าให้คะแนนผลปฏิบัติงาน
กับผู้รับจ้าง เพื่อนำผลประเมินมาใช้พิจารณาลงโทษ
หรือส่งเสริมสนับสนุนตามหลักเกณฑ์ที่การ
ประปานครหลวงกำหนด

 ข้อ
๕
ผู้รับจ้างงานก่อสร้างวางท่อจ่ายน้ำและท่อบริการ และผู้รับจ้างงาน
ก่อสร้างวางท่อประธานจะต้องผ่านการประเมินผลปฏิบัติงานโดยการประปานครหลวง
ดังนี้
   ๕.๑
การประเมินผลระหว่างการก่อสร้าง ให้วิศวกรผู้ควบคุมงานเป็นผู้ให้
คะแนนการปฏิบัติงานของผู้รับจ้างตามผลงานที่ปรากฏทุก ๖
เดือน โดยรายงานภายใน ๑๕ วัน 
นับจากวันครบกำหนด
  ๕.๒
การประเมินผลเมื่อสิ้นสุดงานในสัญญา ให้วิศวกรผู้ควบคุมงานเป็น
ผู้ให้คะแนนจากผลงานที่ปรากฎตลอดระยะเวลาปฏิบัติงานตามสัญญา
แล้วสรุปรายงานภายใน 
๑๕ วัน นับจากวันสิ้นสุดสัญญา
 การประเมินผลทุกครั้งและทุกขั้นตอน
ผู้รับจ้างจะต้องได้คะแนนไม่น้อยกว่า
ร้อยละหกสิบ จึงจะถือว่าผ่านเกณฑ์การประเมินผล
 ผู้รับจ้างที่ไม่ผ่านเกณฑ์การประเมินผลในครั้งแรกจะถูกตัดสิทธิการเข้าประกวด
ราคาเป็นเวลา ๖ เดือน
และหากไม่ผ่านเกณฑ์การประเมินผลเป็นครั้งที่สอง จะถูกตัดสิทธิเข้า
ประกวดราคาเป็นเวลา ๒ ปี
และเมื่อพ้นกำหนดการตัดสิทธิแล้วหากผู้รับจ้างรายที่เคยถูกตัดสิทธิ
ดังกล่าว ได้เป็นผู้รับจ้างตามสัญญาใหม่
และปรากฏว่าการประเมินผลไม่ผ่านเกณฑ์อีกจะถูก
คัดชื่อออกจากทะเบียนผู้รับจ้างเป็นการถาวร

 ข้อ
๖
ในกรณีผู้รับจ้างถูกตัดสิทธิเข้าประกวดราคา หรือถูกคัดชื่อออกจาก
ทะเบียนผู้รับจ้าง หากผู้เป็นเจ้าของ
หรือผู้ดำเนินกิจการเป็นบุคคลหรือกลุ่มบุคคลรายเดียวกับผู้รับ
จ้างรายอื่นในทะเบียนผู้รับจ้างการประปานครหลวงสงวนสิทธิ์ที่จะลงโทษผู้รับจ้างรายอื่นนั้นใน
ระดับโทษเดียวกัน
 ประกาศ
ณ วันที่ ๒๑ กันยายน พ.ศ. ๒๕๔๔
 
ชวนพิศ ธรรมศิริ
 
ผู้ว่าการการประปานครหลวง

[รก. ๒๕๔๔/พ๑๓๑ง/๖๘/๒๘ ธันวาคม ๒๕๔๔]

 พรพิมล/พิมพ์/แก้ไข
 + ๑๓
มิ.ย ๒๕๔๕
  A+B